《赠进士李德新接海棠梨》
唐代·翁洮

蜀人犹说种难成，何事江东见接生。席上若微桃李伴，

花中堪作牡丹兄。高轩日午争浓艳，小径风移旋落英。

一种呈妍今得地，剑峰梨岭谩纵横。

作者简介：翁洮，字子平，号青山，晚唐睦州寿昌人，约生活于唐文宗至唐昭宗朝，准确生卒年代待考。于唐僖宗光启三年(公元887年)登柳玭榜进士第，官授礼部主客司员外郎兼殿中侍御史。退居不仕。朝廷徵之，洮作《枯木诗》以答诏。帝嘉慕不已，复遣使赐以曲江鱼。宋理宗追谥善庆公。洮工诗，今存于《全唐诗》者，仅十三首。